Til styret i Helse Sør Øst

Til Bærum Eldreråd

Bærum Rådhus

Sandvika 25. 10.2016

**Bærumsforeningen for offentlige pensjonister vedtok enstemmig i sitt medlemsmøte**

**25. 10.16 å oversende følgende uttalelse til Helse Sør Øst og til Bærum eldreråd.**

Bærumsforeningen for offentlige pensjonister (BOP) er opptatt av utviklingen både av Bærum sykehus og utviklingen av Drammen sykehus, og at de tjenestene sykehusene tilbyr gagner de pasienter som sogner til sykehusene.

BOP er opptatt av at Bærum sykehus med sin områdefunksjon for geriatri skal få en nevrologisk poliklinisk avdeling som dekker befolkningsområdet i Asker og Bærum.

Antall eldre vil i årene som kommer øke betraktelig og behandling av akutt og kronisk slagbehandling vil sannsynligvis også øke i tråd med den generelle utviklingen. En nevrologisk avdeling ved Bærum sykehus som gir et tilfredsstillende behandlingstilbud i en så stor region som Asker og Bærum, vil være en god investering både økonomisk og menneskelig.

Bærumsforeningen for offentlige pensjonister ber derfor om at våre argumenter blir ivaretatt i den videre behandlingen av saken både i Helse Sør Øst og i Eldrerådet i Bærum.

På vegne at styret i Bærumsforeningen for offentlige pensjonister

Ragna Berget Jørgensen

leder